Deși ne dorim soare, cer senin și temperaturi ridicate, se pare că iarna încă mai stă prin România, și mai ales pe la munte. Citește mai departe și află care este locul din România în care zăpada a depășit 30 de cm, și unde e iarnă în toată regula.
Ziua de 13 martie, sperăm nu una cu ghinion, a pornit cu schimbări importante ale vremii, deși suntem, cel puțin teoretic, în prima lună de primăvară. Conform meteorologilor ANM, pe tot parcursul acestei zile sunt anunțate fenomene meteo preponderent de iarnă, și mai ales în zonele montane, de peste 1.200 de metri. În cursul acestei zile a fost emisă o avertizare meteo de vremea rea, valabilă până pe 15 martie, conform ANM:
"În intervalul menționat, vor fi precipitații în toate regiunile și se vor acumula cantități de apă în general de 10…15 l/mp.
În zona Carpaților Meridionali, în Transilvania și Muntenia, local precipitațiile vor fi moderate și se vor acumula 25…30 l/mp și izolat peste 40 l/mp.
Vor fi ploi, iar în zona montană, în special la altitudini de peste 1200 m, vor predomina ninsorile și se va depune strat de zăpadă, local consistent.", anunță ANM.
Așa cum precizam la început, iarna încă mai persistă în anumite zone din țară, air conform unor poze publicate recent pe Facebook, se pare că nici la Postăvaru nu ducem lipsă de zăpadă. De fapt, imaginile sunt extrem de grăitoare, astfel că putem vorbi clar de Postăvaru ca fiind locul din România unde zăpada a depășit 30 de cm, după cum se poate vedea în imaginile de mai jos, surprinse de un utilizator de Facebook.
Fenomenul se va menține cel puțin câteva zile bune de-acum în colo. Referitor la următoarea perioadă, până sâmbătă, 15 martie, ANM avertizează că vor fi cantități importante de precipitații, inclusiv sub formă de ninsoare:
"În jumătatea de nord a Moldovei și estul Transilvaniei vor fi precipitații mixte.", spune ANM în avertizarea meteo de azi.
Pentru cei care vor să dea o fugă în Poiana Brașov și sămai profite de zăpadă, o pot face fără probleme, având în vedere stratul de zăpadă depus, iar pârtiile sunt propice pentr celebrele sporturi de iarnă.
Așa că, dacă ești fan ski, poți merge zilele astea în locul din România unde zăpada a depășit 30 de cm.
Aceeași specialiști mai anunță că pe litoralul Mării Negre vor fi ploi, mai ales în porțiunea sudică a litoralului. Temperatura aerului va ajunge 10-14 grade, iar temperatura apei mării la 8 grade.
Până la finalul acestei săptămâni, peste munți vor fi nori și ploi, la peste 1.400 m, și ninsori, iar temperatura la o altitudine de peste 1.200 m va ajunge la 5 grade, iar la peste peste 2.000 m, la minus 1 grad.